EkBass/fiwiki-20250220-pages-articles huggingface dataset:
Maarit Kallio

Maarit Katariina Kallio (s. 8. lokakuuta 1975 Hämeenlinna) on suomalainen judoka. Hän edusti seuratasolla Hämeenlinnan judoseuraaMarttila 2008, s. 140–144, Tapanilan Erää ja JukaraaMarttila 2008, s. 149. Kallio karsiutui Sydneyn 2000 olympialaisten 48 kg:n sarjassa yhden ottelun jälkeen. Hän voitti samassa painoluokassa Minskin maailmancup-kilpailun 1998. Pohjoismaiden- mestaruuskilpailuissa hän sai pronssia 48-kiloisissa 1997 ja 57 kg:n sarjassa 2005. Kallio voitti Suomen-mestaruuden 48 kg:n painoluokassa 1994, 1996–1999 ja 2005, yhteensä kuusi kertaa. SM-hopeaa hän sai samassa sarjassa 1995.Marttila 2008, s. 140–149 == Lähteet == * === Viitteet === Luokka:Suomalaiset judokat Luokka:Vuonna 1975 syntyneet Luokka:Elävät henkilöt
Frederick Suppe

Frederick Suppe (s. 22. helmikuuta 1940 Los Angeles, Kalifornia) on filosofian emeritusprofessori Marylandin yliopistossa. Hän on tehnyt merkittävää työtä tieteenfilosofiassa. Hän väitteli filosofian tohtoriksi Michiganin yliopistossa, ja hänen erikoistumisalueensa ovat tieteenfilosofia, tietoteoria, metafysiikka ja filosofinen teologia. Hänen merkittävät teoksensa tieteenfilosofian alueella ovat The Structure of Scientific Theories (1977) ja The Semantic Conception of Theories and Scientific Realism (1989). == Kritiikki eliminatiivista materialismia kohtaan == Suppe (1996: 294–295) kritisoi eliminatiiviselle materialismille ominaista pyrkimystä palauttaa koko todellisuus aineellisiin tekijöihin. Hän pitää sitä yhtenä ilmauksena tieteisuskosta. Eliminatiivisen materialismin puolesta esitetyt argumentit kertovat aina saman kertomuksen. Ne olettavat, että korkeammalle tasolle A kuuluvat asiaintilat, oliot, tapahtumat ja prosessit vastaavat jollakin tavalla alemman tason B asiaintiloja, olioita, tapahtumia ja prosesseja. Esimerkiksi ihmisen ajattelu on yhteydessä aivojen toimintaan. == Teokset == * The meaning and use of models in mathematics and the exact sciences: a study in the structure of exact scientific theories. Thesis (PhD), University of Michigan, 1967 * The Structure of Scientific Theories, (Hrsg. F. Suppe) University of Illinois Press (1978). ISBN 0-252-00634-8 * The Semantic Conception of Theories and Scientific Realism (1989). ISBN 0-252-01605-X Luokka:Yhdysvaltalaiset filosofit Luokka:Yhdysvaltalaiset professorit Luokka:Vuonna 1940 syntyneet Luokka:Elävät henkilöt
Stefan De Las

Stefan De Las (s. 16. maaliskuuta 1988 San Fernando, Trinidad ja Tobago) on trinidadtobagolainen jalkapalloilija, joka edusti viimeksi Suomen Veikkausliigan Myllykosken Palloa. Hän on pelipaikaltaan keskikenttäpelaaja. De Las opiskeli kansainvälistä liiketoimintaa Yhdysvalloissa iowalaisessa Graceland Universityssä. Opintojen ohessa hän pelasi jalkapalloa yliopiston joukkueessa Yellowjacketsissä ja vuosina 2008–2010 USL Premier Development Leaguen Des Moines Menacessa. Hän on pelannut myös englantilaisen Birmingham Cityn akatemiassa. De Las teki kauden 2010 loppuun ulottuneen sopimuksen suomalaisen Myllykosken Pallon kanssa elokuussa 2010. Hänen valmentajanaan Menacessa toimi entinen MYPA-pelaaja Neathan Gibson. Hän debytoi Veikkausliigassa 30. elokuuta 2010 ottelussa Hakaa vastaan ja pelasi kauden aikana yhteensä viidessä ottelussa. De Las on edustanut Trinidad ja Tobagoa alle 17- ja alle 20-vuotiaiden maajoukkueissa. == Lähteet == == Aiheesta muualla == * Stefan De Lasin esittely Veikkausliigan sivustolla Luokka:Trinidadtobagolaiset jalkapalloilijat Luokka:Vuonna 1988 syntyneet Luokka:Elävät henkilöt
Nevinnomyssk

Nevinnomyssk () on kaupunki Stavropolin aluepiirissä Venäjällä. Se sijaitsee Kubaniin laskevan Bolšoi Zelentšuk -joen suussa 62 kilometriä Stavropolista etelään. Kaupungin kautta kulkee Pavlovskajan, Groznyin ja Magaramkentin välinen M29-valtatie sekä Armavirin ja Prohladnajan välinen rautatie, josta haarautuu sivurata Ust-Džegutaan. Asukkaita on 128 500 henkeä (vuonna 2009). Paikkakunta on saanut alkunsa vuonna 1825 perustetusta kasakkakylästä. Vuonna 1939 siitä tuli kaupunki. Toisen maailmansodan aikana Nevinnomyssk on saksalaisten miehittämä. Sodan jälkeen siitä tuli suuri kemian teollisuuden keskus. ==Lähteet== ==Aiheesta muualla== * Nevinnomysskin kaupunkisivusto Luokka:Stavropolin aluepiirin kaupungit
Blagodarnyi

Blagodarnyi () on kaupunki Stavropolin aluepiirissä Venäjällä. Se sijaitsee Kuman sivujoen Mokraja Buivolan varrella 150 kilometriä Stavropolista itään. Kaupunki on Blagodarnyin piirin keskus. Sen kautta kulkee Svetlogradin ja Budjonnovskin välinen rautatie. Asukkaita on 33 000 henkeä (vuonna 2009). Paikkakunta on saanut alkunsa vuonna 1782 perustetusta kasakkakylästä. Vuonna 1971 siitä tuli kaupunki. Nykyään siellä on lähinnä elintarviketeollisuutta. ==Lähteet== ==Aiheesta muualla== * Blagodarnyin piirin sivusto * Epävirallinen kaupunkisivusto Luokka:Stavropolin aluepiirin kaupungit
Nurse Grenade

Nurse Grenade on australialaisen industrial-yhtye Angelspitin ensimmäinen EP- levy. Se julkaistiin alun perin itsenäisesti bändin omilla nettisivuilla lokakuussa 2004. Myöhemmin "Nurse Grenade" remasteroitiin lokakuussa 2007. == Kappaleet == # # # # # # # # # # == Lähteet == == Aiheesta muualla == * Nurse Grenade discogs.com -sivustolla Luokka:Vuoden 2004 EP:t Luokka:Angelspitin albumit
Plastic Tears

Plastic Tears on 1990-luvulla Helsingissä perustettu viisihenkinen katurock- yhtye. Yhtyeen neljäs albumi Anthems For Misfits julkaistiin 26. maaliskuuta 2021 Wormholedeath Recordsin kautta. ==Jäsenet== * Miqu December – laulu * Eco Xtasy – rummut * Juha Pietiläinen – kitara * Junza – kitara * Samer Elnahhal – basso ===Entiset jäsenet=== * Andy Whitewine – kitara * Edu Kettunen – basso * Marc Sonic – kitara * Hate Dynamite – basso * Artzi Lips – kitara * Posse Peacebreaker – basso * Anzi Destruction – kitara * Posse Peacebreaker – basso * Tommy Lords – basso ==Diskografia== ===Albumit=== * * * * ===Singlet ja EP:t=== * Velvet Flame (Megamania, 1994, CD-EP) * Rhythm Rider (Star Trash Records, 2016, CD-EP) * Run Rabbit Run (Alive and Kickin', 2017, Digital single) * Iris Kick (Plastic Records, 2017, Digital single) * Secret Society (Plastic Records, 2018, Digital single) * Miss Stumbling Legs (Plastic Records, 2018, Digital single) * Day by Day (Plastic Records, 2018, Digital single) ==Lähteet== * Propaganda Records * Plastic Tears * Rock It Up Records == Aiheesta muualla == * Plastic Tears Facebook * Plastic Tears - BandCamp * Plastic Tears - YouTube Luokka:Suomalaiset rockyhtyeet
Krankhaus

Krankhaus on australialaisen industrial-yhtye Angelspitin esikoisalbumi. Se julkaistiin 6. kesäkuuta 2006 Kappaleesta "Vena Cava" kuvattiin musiikkivideo. Albumista julkaistiin uusintapainos tammikuussa 2007, ja se sisältää remix- kappaleista koostuvan bonuslevyn. == Kappaleet == # "A la Mode, a la Mort" – 3:53 # "Vena Cava" – 3:30 # "Elixir" – 3:47 # "100%" – 3:15 # "Juicy" – 3:55 # "Flesh Stitched Onto a Frame" – 1:07 # "Make You Sin" – 4:01 # "Get Even" – 4:40 # "Dead Letter" – 4:26 # "Black Wine" – 5:48 # "Scars and Stripes" – 4:47 # "Create Desire" – 4:15 # "Wolf" – 4:05 # "Wreak Havoc" – 4:33 === Surgically Atoned (uusintapainos) === # "100%" (110% Fucked Mix) (Combichrist) – 5:14 # "Create Desire" (The Mercy Cage) – 5:23 # "Vena Cava" (Ego Likeness) – 3:42 # "Make You Sin" (Diverje) – 5:02 # "Wreak Havok" (Stromkern) – 4:19 # "Juicy" (Tankt) – 4:26 # "Wolf" (Angelspit) – 5:21 # "Scars and Stripes" (The Process Void) – 4:42 # "Get Even" (The Crystalline Effect) – 4:49 # "Dead Letter" (Angel Theory) – 4:26 # "100%" (The Tenth Stage) – 7:11 # "A La Mode, a La Mort" (Angelspit) – 4:17 # "Elixir" (The Tenth Stage) – 3:56 == Aiheesta muualla == * Krankhaus discogs.com -sivustolla Luokka:Vuoden 2006 esikoisalbumit Luokka:Angelspitin albumit
Blood Death Ivory

Blood Death Ivory on australialaisen industrial-yhtye Angelspitin toinen studioalbumi. Levyn tekeminen aloitettiin lokakuussa 2006. Pohjatyö on tehty huhtikuusta marraskuuhun 2007, mutta tärkein työ keskittyi joulukuusta 2007 helmikuuhun 2008. == Kappaleet == # # # # # # # # # # # == Lähteet == == Aiheesta muualla == * Blood Death Ivory discogs.com -sivustolla Luokka:Vuoden 2008 albumit Luokka:Angelspitin albumit
Mohamed Hdidane

Mohamed Hdidane (s. 27. huhtikuuta 1986 Nabeul) on tunisialainen koripalloilija. Pienenä laitahyökkääjänä pelaava Hdidane edustaa Marokon pääsarjassa pelaavaa Wydad Casablancaa. ==Ura== Hdidane on edusti juniorivuosina Stade Nabeulienia, josta hän matkasi nuorten Afrikan kisojen jälkeen Yhdysvaltoihin Winchendon High Schooliin, jossa Hdidane muun muassa nimitettiin Niken maailmanjoukkueeseen vuonna 2005.Mohamed Hdidane FIBA.com Viitattu 2.9.2010 Hänellä oli kiinnostus pelata yliopistojoukkueessa, mutta neljän vuoden opiskelu katsottiin olevan liian pitkä aika hänen uransa odotuksiin nähden. Hdidane palasi takaisin Tunisiaan ja kasvattaja seuraansa vuonna 2005. Hän on sittemmin saavuttanut kolme Tunisian mestaruutta vuosina 2006, 2008 ja 2010. ===Maajoukkueura=== Hdidane edusti Tunisian alle 20-vuotiaiden maajoukkuetta vuonna 2004 Afrikan kisoissa. Sittemmin hän on edustanut vuodesta 2007 lähtien Tunisian A-maajoukkuetta. Hdidane oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin. Vuonna 2011 Hdidane oli voittamassa Tunisialle ensimmäistä Afrikan-mestaruutta. ==Lähteet== Luokka:Tunisialaiset koripalloilijat Luokka:Vuonna 1986 syntyneet Luokka:Elävät henkilöt
Black Kingdom Red Kingdom

Black Kingdom Red Kingdom on electro-industrial yhtye Angelspitin albumi, joka sisältää remix-versioita yhtyeen edeltävän albumin Blood Death Ivory kappaleista. Albumi julkaistiin vuonna 2009 yhtyeen omalla levymerkillä Black Pill Red Pill. == Kappaleet == # # # # # # # # # # # # # == Aiheesta muualla == * Black Kingdom Red Kingdom discogs.com -sivustolla Luokka:Vuoden 2009 remix-albumit Luokka:Angelspitin albumit
Budjonnovsk

Budjonnovsk () on kaupunki Stavropolin aluepiirissä Venäjällä. Se sijaitsee Kumajoen varrella 220 kilometriä Stavropolista itään. Kaupunki on Budjonnovskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Svetlogradin ja Georgijevskin välinen rautatie. Asukkaita on 65 200 henkeä (vuonna 2009). thumb|230px|left|Budjonnovskin rautatieasema 1200–1500-luvuilla nykyisen Budjonnovskin paikalla oli mongolivalloittajien perustama Madžarin kaupunki, joka toimi Euroopan ja Aasian välisen kaupan välittäjänä. 1700-luvun loppupuolella seudulle muutti venäläisiä talonpoikia. Derbentistä saapuneet armenialaiset perustivat vuonna 1799 Svjatoi Krestin kaupungin. Vuosina 1924–1935 ja 1957–1973 sen nimenä oli Prikumsk. Nykyisen nimensä kaupunki sai vuonna 1935 Semjon Budjonnyin mukaan. Toisen maailmansodan aikana se oli saksalaisten miehittämä. Nykyään Budjonnovsk on maatalousalueen keskus, jossa on mm. elintarvike- ja kemian teollisuutta. Budjonnovskin lentotukikohta sijaitsee kaupungin luoteispuolella. ==Lähteet== ==Aiheesta muualla== * Budjonnovskin kaupungin sivusto Luokka:Stavropolin aluepiirin kaupungit
Hideous and Perfect

__NOTOC__ Hideous and Perfect on Angelspit-yhtyeen kolmas täyspitkä albumi. Se julkaistiin 9. syyskuuta 2009 (09/09/09). Sitä edeltävä julkaisu oli "Blood Death Ivory" vuonna 2008. == Kappaleet == # # # # # # # # # # # # == Arvostelut == * Soundsphere Magazine: Soundspheremag.com: Album review == Lähteet == == Aiheesta muualla == * Hideous and Perfect discogs.com -sivustolla Luokka:Vuoden 2009 albumit Luokka:Angelspitin albumit
Aiguille du Goûter

Aiguille du Goûter on 3 863 metriä korkea Grajisilla Alpeilla Ranskassa sijaitseva vuorenhuippu. Se on osa Mont Blancin massiivia. == Aiheesta muualla == * Kuvia sekä tietoa kiipeämisestä ja yleisesti, SummitPost Luokka:Alppien vuoret Luokka:Ranskan vuoret Luokka:Haute-Savoie Luokka:Saint-Gervais-les- Bains
Intoloop

Intoloop on globaali verkko- ja mobiilipalvelu, joka mahdollistaa käyttäjän elämän tapahtumien tallentamisen, jakamisen ja visualisoinnin http://www.intoloop.com. Ensimmäinen tarjottava palvelukokonaisuus on lapsipäiväkirja-palvelu, joka aukesi huhtikuussa 2011https://www.intoloop.com/fi/child-journal/press/intoloop-kids-launches. Palvelua kehittää suomalainen Starduck Studios Oy http://www.starduckstudios.com . ==Historia== Intoloop-palvelua kehittävän Starduck Studios Oy:n perustajakolmikko Petri Hiissa, Henri Liljeroos ja Pekka Mattila voittivat palvelun idealla Hermia yrityskehitys Oy:n http://www.hermiayrityskehitys.fi järjestämän IIDA ideakilpailun Palveluideat- sarjan vuonna 2008 http://hermiayrityskehitys.fi/iida/index.php?sivu=voittajat-2006-2009. Tuolloin palveluidea kulki vielä nimellä LineTicks. Vuonna 2009 palveluidea sai nimellä LifeTicks finaalipaikan liiketoimintasuunnitelmakilpailu Venture Cupissa http://web.venturecup.fi/fileadmin/Raportit/VentureCup_vuosiraportti_08-09_www.pdf. IT-viikko uutisoi tuolloin asiasta ja spekuloi palvelua raflaavasti "Facebookin tappajaksi".http://www.itviikko.fi/talous/2009/03/20/tassako- facebookin-tappaja/20097540/7 Intoloop-palvelua kehittävä Starduck Studios Oy perustettiin elokuussa 2009. ==Lähdeviitteet== == Aiheesta muualla == * intoloop.com * Tietoviikon artikkeli * Kauppalehden artikkeli * MikroPC:n artikkeli * Arctic Startup artikkeli Luokka:Virtuaaliyhteisöt
Vantaanjoen Juoksu

Vantaanjoen Juoksu (VJJ) on vuonna 2001 perustettu vantaalainen pesäpalloseura, joka syntyi kun Vantaan Pesis ja Kaivos-Pesis yhdistyivät.http://www.vantaanjoenjuoksu.net/seura.php Seuran naisten edustusjoukkue pelaa kaudella 2010 Ykköspesiksessä ja miesten joukkue maakuntasarjassa. Joukkue pelaa kotiottelunsa Martinlaakson kentällä. == Lähteet == Luokka:Vantaalaiset urheiluseurat Luokka:Pesäpalloseurat
Atef Maoua

Atef Maoua (, s. 28. tammikuuta 1981 Nabeul) on tunisialainen koripalloilija. Heittävänä takamiehenä ja pienenä laitahyökkääjänä pelaava Maoua edustaa Tunisian koripalloliigassa pelaavaa ES Sahelia. ==Ura== Maoua on edusti vuosina 2001–2009 JS Kairouania, joka saavutti menestystä voittamalla Tunisian mestaruuden kolmesti vuosina 2001, 2002 ja 2003. Sittemmin hän siirtyi kaudella 2009–2010 Espanjan neljänneksi korkeimmalla sarjatasolla pelaavaan Huelvan riveihin.Market news 6.10.2009 Viitattu 2.9.2010 Kauden päätyttyä Maoua siirtyi takaisin Tunisiaan, elokuussa 2010 neljän vuoden sopimuksella ES Saheliin.Atef Maoua étoilé pour 4 ans etoile-du-sahel.com 21.8.2010 Viitattu 2.9.2010 ===Maajoukkueura=== Maoua on edustanut Tunisian maajoukkuetta vuodesta 1999 lähtien.Atef Maoua FIBA.com Viitattu 2.9.2010 Hän oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin. ==Lähteet== ==Aiheesta muualla== *Eurobasket Luokka:Tunisialaiset koripalloilijat Luokka:Vuonna 1981 syntyneet Luokka:Elävät henkilöt
Rakenneteräs

Rakenneteräs tarkoittaa rautapohjaista metalliseosta, missä materiaalin pääasiallinen tarkoitus on kantaa rakenteeseen kohdistuva kuormitus. Tyypillisiä käyttökohteita ovat esimerkiksi sillat, rakennusten kantavat osat ja työkoneiden rungot. Rakenneteräkset ovat pääsääntöisesti aina hitsattavia pois lukien koneteräkset. Koneterästen korkeampi hiili- ja rikkipitoisuus aiheuttaa hitsauksessa haurastumisen riskin. Tyypillisiä esimerkkejä rakenneteräksistä ovat * S235JRG2 * S355J2G3 * E295 * P235S Merkinnän ensimmäinen kirjain kertoo teräksen tyypin (S = rakenneteräs, E = koneteräs ja P =paineastiateräs). Kirjainta seuraava lukuarvo on myötöraja. Lopussa oleva lisätunnus kertoo tarkempia tietoja esimerkiksi alimmasta käyttölämpötilasta. Eri tarkoituksiin käytettyjen rakenneterästen hiilipitoisuudet ovat tyypillisesti suunnilleen seuraavat: * 0,3 %: esimerkiksi akselit, luisti- ja männänvarret, rautatievaunujen ja maatalouskoneiden valetut osat; * 0,4 %: esimerkiksi hammaspyörät, kampiakseli ja kiertokanget; * 0,5 %: esimerkiksi ratakiskot, teräslanka ja koneenosat, joiden on pintapaineen vuoksi oltava erityisen kovia kuten kiilat ja sokat; * 0,6 %: esimerkiksi jouset, pyöränvanteet ja maatalouskoneiden kulumiselle alttiit osat. == Lähteet == == Aiheesta muualla == Luokka:Rakennusmateriaalit Luokka:Metalliseokset fa:سازه فولادی
HSLA-teräs

HSLA-teräs (High-strength low-alloy steel) eli hienoraeteräs eli luja hitsattava teräs on kehitysversio rakenneteräksestä (tai hiili-mangaani teräksestä). Teräksen lujuus on perinteistä rakenneterästä suurempi pienen raekoon vuoksi, mikä saadaan aikaa mikroseostamalla ja termomekaanisella valssauksella. Luokka:Rakennusmateriaalit Luokka:Metalliseokset
Kanariantraakkipuu

Kanariantraakkipuu (Dracaena draco) on subtrooppinen traakkipuulaji, jonka luonnollinen kasvualue on Kanariansaaret, Kap Verde, Madeira ja paikallisesti Länsi-Marokko. Lisäksi sitä on istutettu Azoreille. Kanariantraakkipuu ja kanarianpeippo ovat Teneriffan kansallistunnuksia. Kanariantraakkipuulle kasvaa luontaisesti yksi- tai monihaaraisena 12-metriseksi, mutta vain harvoin sitä suuremmaksi. Puun latvus muodostuu sateenvarjomaisen tiiviistä kimpusta paksuja lehtiä. Puu kasvaa hitaasti, ja se tarvitsee noin kymmenen vuotta kasvaakseen metrin korkuiseksi. Nuorilla puilla on ainoastaan yksi runko. Haaroittuminen alkaa vasta, kun puu kukkii ensimmäisen kerran, jolloin se alkaa kasvattaa tyvestä kukan molemmilta puolilta uusia runkoja. Yksisirkkaisena kanariantraakkipuu ei tee vuosirenkaita, joten ainoa tapa mitata sen ikä on laskea haaroittumiset. Samalla pitää muistaa, että laji ei kuki joka vuosi. Joidenkin yksilöiden arvellaan olevan 650 vuotta vanhoja. Vanhin puuvanhus kasvaa Icod de los Vinosissa Luoteis-Teneriffalla. Hiljattain löydetty villipopulaatio Länsi-Marokossa on merkitty erilliseksi kannaksi, Dracaena draco subsp. ajgal. Jotkin Gran Canarialla tavattavat kasvit on luokiteltu erilliseksi lajiksi grancanariantraakkipuu (Dracaena tamaranea), joka on lähempää sukua itäafrikkalaisille ja arabialaisille traakkipuille. Kun kanariantraakkipuun kaarnaa tai lehtiä leikkaa, se erittää punertavaa pihkaa, joka on yksi lohikäärmeen veren ainesosista. == Lähteet == == Aiheesta muualla == * Suomen Lajitietokeskus: Kanariantraakkipuu – Dracaena draco Luokka:Traakkipuut Luokka:Huonekasvit Luokka:Uhanalaiset kasvit Luokka:Kanariansaarien kasvit
Sielun pitkä pimeä teehetki

Sielun pitkä pimeä teehetki () on Douglas Adamsin vuonna 1988 ilmestynyt romaani. Komedian, etsiväromaanin, fantasian ja scifin aineksia yhdistävä teos on Adamsin toinen romaani, jossa esiintyy yksityisetsivä Dirk Gently. Sarjan ensimmäinen osa oli Dirk Gentlyn holistinen etsivätoimisto. == Vastaanotto == Helsingin sanomien arvostelijan Toni Jerrmanin mukaan Dirk Gently -kirjat kuuluvat Adamsin tuotannossa kakkossarjaan, ja Sielun pitkä pimeä teehetki on vielä edeltäjäänsä heikompi. Jerrmanin mielestä Adams sortuu hyvien ideoiden laiskaan hyödyntämiseen ja tyhjäkäyntiin. Myös huumoria ja satiiria on liian vähän. Vesa Sisättö kirjoitti teoksessa Ulkomaisia tieteiskirjailijoita 2, että väsyneestä romaanista puuttuu Adamsin Linnunrata-teosten älyllinen ilotulitus.Sisättö, Vesa: Douglas Adams. Teoksessa == Lähteet == Luokka:Englantilaiset tieteisromaanit Luokka:Englantilaiset fantasiaromaanit Luokka:Vuoden 1988 kirjat Luokka:Douglas Adams
Gašper Vidmar

Gašper Vidmar (s. 14. syyskuuta 1987 Ljubljana) on slovenialainen koripalloilija ja Euroopan mestari. == Ura == Vidmar aloitti koripallon KD Slovanin juniorijoukkueissa. Hän nousi kaudella 2003–2004 Ekipa Jance STZ:n edustusjoukkueeseen, joka pelasi maan alemmilla sarjatasoilla. Vuonna 2005 Vidmar siirtyi Slovanin joukkueeseen. Hän pelasi seurassa kaksi kautta ennen siirtymistään Fenerbahçeen. Seurassa Vidmar pelasi ensimmäistä kertaa Euroliigaa ja voitti myös Turkin koripalloliigan vuonna 2008. Kahden kauden jälkeen Vidmar palasi kotimaansa KK Union Olimpijaan kaudeksi. Hän edusti seuraa kauden ajan, kunnes palasi lainasta takaisin Fenerbahçeen huhtikuussa 2010. === Maajoukkue === Slovenian miesten maajoukkueessa Vidmar voitti Euroopan mestaruuden vuonna 2017. Hän kuului Slovenian turnauskokoonpanoihin myös vuoden 2010 MM-kilpailuissa ja vuosien 2007 ja 2013 EM-kilpailuissa. == Lähteet == == Aiheesta muualla == * Euroliigan pelaajaprofiili * Profiili FIBA Archive Luokka:Slovenialaiset koripalloilijat Luokka:Vuonna 1987 syntyneet Luokka:Elävät henkilöt
Ruohometsän tarinoita

Ruohometsän tarinoita () on Richard Adamsin vuonna 1997 ilmestynyt kirja. == Lähteet == == Aiheesta muualla == * Sally Eckhoff: Tales from Watership Down. Salon 21.11.1996. * J. D. Biersdorfer: Books in Brief: Fiction. The New York Times 1.12.1996. Luokka:Vuoden 1996 kirjat Luokka:Brittiläiset kirjat Luokka:Fantasianovellikokoelmat
Stranded in Rock ’n’ Roll

Stranded in Rock'n'Roll on helsinkiläisen Plastic Tearsin debyyttialbumi, joka julkaistiin vuonna 2000. == Kappaleet == # Gunfire (A.Destruction/M.December) # Lovestoned Junkie (M.December) # Blackmail Letters (Plastic Tears/M.December) # Insane (M.December) # Spanish Whisper (M.December) # Liar (M.December) # Tongue In Cheek (O.Koskela/M.December) # Drown Me In Wine (M.December) # Scratch Up Some Action (M.December) # 2000 Groove (M.December) == Kokoonpano == * Miqu December – laulu * Anzi Destruction – kitara * Posse Peacebreaker – basso * Eco Xtasy – rummut == Lähteet == * Plastic Tears == Aiheesta muualla == * Plastic Tearsin virallinen sivusto * Luokka:Vuoden 2000 esikoisalbumit Luokka:Plastic Tearsin albumit
Delhin metro

Delhin Metro ( Dillī Meṭro) on metrojärjestelmä, joka toimii Delhin, Gurgaonin ja Noidan kaupunkien alueilla Pohjois-Intiassa. Järjestelmä koostuu kuudesta metrolinjasta, jotka ovat kokonaispituudeltaan 125,67 kilometriä. Metroasemia on 142, joista 35 maanalaisia. Järjestelmässä on korotettuja, maan pinnalla kulkevia sekä maanalaisia ratoja. Järjestelmässä on sekä normaaliraideleveyksisiä että myös leveämpiä raideleveyksisiä raiteita. Metroa käytti noin 1,15 miljoonaa ihmistä päivittäin vuoden 2010 alkupuoliskolla. ==Historia== Intian ensimmäisen metrojärjestelmän, Kalkutan metron, rakentaminen ei sujunut ongelmitta viivästyksien ja budjetin suuren ylityksen takia, jotka johtuivat osittain politisoitumisesta, teknisistä ongelmista ja byrokratiasta. Kokemusten myötä rakennuttaja ja liikennöitsijä Delhi Metro Rail Corporation Ltd. (DMRC) sai valtuudet päättää urakkatarjouksista, menojen seurauksesta ja työntekijöiden palkkaamisesta. Seurauksena rakentaminen sujui tasaisemmin, lukuun ottamatta erimielisyyksiä järjestelmän raideleveydestä. DMRC piti normaaliraideleveyttä, 1 435 mm, parempana vaihtoehtona mutta Intian rautatieministeriö pakotti järjestelmän ottavan käyttöön Intian oman leveän raideleveysstandardin, eli 1 676 mm. Rakennustyöt alkoivat 1. lokakuuta 1998. Atal Bihari Vajpayee, silloinen Intian pääministeri, vihki ensimmäisen metrolinjan käyttöön 24. joulukuuta 2002. Ensimmäinen rakennusvaihe valmistui vuonna 2006 pysyen budjetissaan ja melkein kolme vuotta edellä aikataulusta. ==Verkosto== Metroverkostoa rakennetaan vaiheissa, joista ensimmäinen valmistui 27. lokakuuta 2006. Kolmas (112 km) ja neljäs (108,5 km) vaihe valmistuu vuosina 2015 ja 2021 tässä järjestyksessä. Järjestelmä on neljännen vaiheen valmistuttua 413 kilometrin pituinen. ===Nykyiset linjat=== Vuonna 2013 metrosta on valmiina vaiheet I ja II, eli kuusi linjaa joiden varrella on 142 metroasemaa. Raideverkon kokonaispituus on 190 km. Vaiheet III ja IV valmistuvat 2015 ja 2021. Linja Avattu Laajennettu Asemia Pituus (km) Pääteasemat Junia Raideleveys Sähköt Punainen 24.12. 2002 4.6. 2008 21 25.09 Dilshad Garden Rithala 26 1676mm 25kV OHE Keltainen 20.12. 2004 3.9. 2010 34 44.65 Jahangirpuri HUDA City Centre 60 1676mm 25kV OHE Sininen 31 .12. 2005 30 .10. 2010 44 49.93 Noida City Centre Dwarka Sector 21 70 1676mm 25kV OHE 7 .1. 2010 14 .7. 2011 7 8.74 Yamuna Bank Vaishali 1676mm 25kV OHE Vihreä 3 .4. 2010 — 13 15.14 Inderlok Mundka 15 1435mm 27 .8. 2011 — 2 3.32 Kirti Nagar Ashok Park Main 1435mm 25kV OHE Violetti 3 .10. 2010 14.1. 2011 15 20.04 Central Secretariat Badarpur 30 1435mm 25kV OHE Oranssi Airport Express 23.2. 2011 — 6 22.70 New Delhi Dwarka Sector 21 8 1435mm 25kV OHE Total 142 190 ==Lähteet== ==Aiheesta muualla== *Delhi Metro Rail Corporation Ltd. (DMRC) Metro Luokka:Intian rautatieliikenne Luokka:Aasian metroliikenne Luokka:Intialaiset valtionyhtiöt
Väinö Kolkka

Väinö Kolkka (s. 22. tammikuuta 1948 Tampere) on suomalainen entinen jääkiekkoilija, joka edusti urallaan Tampereen Ilvestä ja Helsingin IFK:ta. Hän teki SM-sarjassa ja SM-liigassa yhteensä 304 ottelussa tehot 108+75=183. Jäähyminuutteja Kolkalla kertyi 96. Hän teki urallaan enemmän maaleja kuin syötti niitä. __NOTOC__ == Ura == Kolkka aloitti uransa kaudella 1966–1967 Ilveksessä. Vuodet 1968–1976 hän pelasi HIFK:ssa. Kaudeksi Jääkiekon SM- liigakausi 1976–1977 Kolkka palasi Ilvekseen, jossa hän lopetti uransa. Kolkka voitti Suomen mestaruuden vuosina 1969, 1970 ja 1974, SM-hopeaa vuosina 1968, 1973 ja 1975 sekä SM-pronssia vuosina 1967, 1971 ja 1972. Hän voitti kaikki SM-mitalinsa yhdeksänä kautena peräkkäin. Vuonna 1970 Kolkka edusti Suomea MM- kilpailuissa. Päivätyönsä Kolkka on tehnyt kirjapainoalalla. Hän jäi eläkkeelle Alprint Oy:stä 58-vuotiaana.Aaltio, Marja: Rakkaudesta lajiin niin kaukalossa kuin painotalossa. Aamulehti 20.1.2018, s. B14. Alma Media. == Tilastot == 1966–1967 Ilves SM-sarja 22 8 3 11 6 – – – – – 1967–1968 Ilves SM- sarja 20 8 4 12 8 – – – – – 1968–1969 HIFK SM-sarja 19 2 0 2 0 – – – – – 1969–1970 HIFK SM-sarja 22 10 11 21 18 – – – – – MM 4 0 0 0 0 1970–1971 HIFK SM-sarja 37 11 7 18 8 – – – – – 1971–1972 HIFK SM-sarja 32 11 6 17 12 – – – – – 1972–1973 HIFK SM-sarja 36 14 12 26 12 – – – – – 1973–1974 HIFK SM-sarja 36 17 7 24 14 – – – – – 1974–1975 HIFK SM-sarja 35 10 13 23 10 – – – – – 1975–1976 HIFK SM-liiga 34 15 11 26 6 4 1 0 1 0 1976–1977 Ilves SM-liiga 21 1 2 3 2 – – – – – 11 kautta yhteensä SMS/SML 304 108 75 183 96 4 1 0 1 0 == Lähteet == ===Verkkosivut=== * * * === Viitteet === Luokka:Suomalaiset jääkiekkoilijat Luokka:Vuonna 1948 syntyneet Luokka:Elävät henkilöt
Muuttoilmoitus

Muuttoilmoitus on Suomessa henkilön lakisääteinen velvollisuus ilmoittaa uusi osoitteensa muuton jälkeen. Se on tehtävä, mikäli asuminen kestää yli kolme kuukautta. Muutosta on ilmoitettava Digi- ja väestötietovirastoon, ja ilmoituksen voi tehdä lomakkeella tai Internetissä. ==Aiheesta muualla== * Kotikuntalaki 11.3.1994/201 finlex.fi * Muuttoilmoitus posti.fi Luokka:Asuminen
Gusukut ja muut Ryūkyū-kuningaskunnan omistukset

Gusukut ja muut Ryūkyū-kuningaskunnan omistukset on Unescon maailmanperintökohde Japanissa, Okinawan prefektuurissa. Kohteeseen kuuluu viisi gusuku-linnaa, kaksi pyhää lehtoa, utakia, Tamaudunin mausoleumi ja yksi puutarha. Kohde hyväksyttiin maailmanperintöluetteloon kolmen kriteerin perusteella (II, III, VI) vuonna 2000. ICOMOSin mukaan Gusukut ja muut Ryūkyū- kuningaskunnan omistukset havainnollistavat Ryūkyū-saarten roolia Kaakkois- Aasian, Kiinan ja Japanin välisen taloudellisen ja kulttuurillisen vaihdon keskuksena, Ryūkyū-kuningaskunta kukoisti erikoislaatuisessa poliittisessa ilmapiirissä ja loi ainutlaatuisen kulttuurin ja Ryūkyūn pyhät paikat ovat erinomainen esimerkki alkuperäisestä luonnon- ja esi-isienpalvonnasta, joka on säilynyt moderniin aikaan muiden maailmanuskontojen rinnalla.ICOMOS, s. 4 == Kohteet == Seuraavat yhdeksän kohdetta kuuluvat maailmanperintökohteeseen Kohde Sijainti Kuvaus Kuva Tamaudun Naha Mausoleumi Sonohyan-utaki Ishimon Naha Pyhä lehto Nakijinin gusuku Nakijin Gusuku Zakimi gusuku Yomitan Gusuku Katsuren gusuku Uruma Gusuku Nakagusukun linna Nakagusuku Gusuku Shurin linna Naha Gusuku Shikinaen Naha Puutarha Seifa-utaki Nanjō Pyhä lehto == Lähteet == * === Viitteet === == Aiheesta muualla == Luokka:Unescon maailmanperintökohteet Japanissa
Nokia E52

Nokia E52 on Nokian valmistama älypuhelin. Se kuuluu yrityskäyttöön suunnattuun Eseriesiin. Puhelimessa on sisäänrakennettu GPS-vastaanotin ja Nokian Maps-karttasovellus. Musiikkisoitin tukee tiedostomuotoja MP3/WMA/WAV/RA/AAC/M4A, videotiedostoista on tuettuna WMV/RV/MP4/3GP. Puhelimen myyntipakkauksessa on yhden GB:n microSD-muistikortti, laite tukee enintään 16 GB muistikortteja. Akku on 1500 mAh litiumion-polymeeri. ==Lähteet== ==Aiheesta muualla== * Nokia E52 - Tuki * Käyttöohje (PDF) * Matkapuhelimet.net - Nokia E52 E52 Luokka:Wi-Fi-laitteet Luokka:Symbian- pohjaiset laitteet Luokka:Vuoden 2009 matkapuhelimet de:Nokia Eseries#Nokia E52
Marco Bonanomi

Marco Bonanomi (s. 12. maaliskuuta, 1985 Lecco) on italialainen moottoriurheilija. == Ura == Bonanomi on kilpaillut Formula Renault -sarjoissa vuosina 2001-02, Italian F3 sarjassa vuosina 2003-04, F3 Euroseries -sarjassa vuosina 2004-05, Euroseries 3000 -sarjassa vuonna 2006, International Formula Master -sarjassa vuonna 2007 ja World Series by Renault -sarjassa vuosina 2006-08. Vuonna 2008 Bonanomi kilpaili Aasian GP2 -sarjassa voittaen kauden päätöskilpailun. Hän jatkoi sarjassa kaudella 2008-09 saavuttamatta pisteitä. Vuonna 2012 Bonanomi kilpaili Le Mansin 24 tunnin kilpailussa Audilla, ollen kilpailun kolmas yhdessä Oliver Jarvisin ja Mike Rockenfellerin kanssa. == Lähteet == Luokka:Formula Renault 3.5 -kuljettajat Luokka:Aasian GP2 -kuljettajat Luokka:Italialaiset autourheilijat Luokka:Vuonna 1985 syntyneet Luokka:Elävät henkilöt
Macram Ben Romdhane

Macram Ben Romdhane (, s. 27. maaliskuuta 1989 Sousse) on tunisialainen koripalloilija. Isona laitahyökkääjänä ja sentterinä pelaava Ben Romdhane edustaa Tunisian koripalloliigassa pelaavaa ES Sahelia. ==Ura== Ben Romdhane pelasi ES Sahelin edustusjoukkueessa jo 15-vuotiaana ja nousi joukkueen avausmiehistöön 17-vuotiaana.Macram Ben Romdhane FIBA.com Viitattu 2.9.2010 Hän on sittemmin saavuttanut joukkueen mukana kaksi Tunisian mestaruutta vuosina 2007 ja 2009. ===Maajoukkueura=== Ben Romdhane on edustanut Tunisian maajoukkuetta vuodesta 2009 lähtien. Hän oli voittamassa Tunisialle Afrikan mestaruus pronssia vuoden 2009 Afrikan kisoissa. Hänet valittiin myös Tunisian joukkueeseen Turkissa pidettyihin vuoden 2010 MM-kisoihin. ==Lähteet== Luokka:Tunisialaiset koripalloilijat Luokka:Vuonna 1989 syntyneet Luokka:Elävät henkilöt
Suomen Jalkapallomuseo

Suomen Jalkapallomuseo on suomalaiseen jalkapalloiluun keskittynyt erikoismuseo, joka sijaitsee Valkeakoskella Myllysaaren museon kolmannessa kerroksessa. Museota ylläpitää Suomen Jalkapallomuseo ry. Sen perustivat vuonna 1993 Aimo Pulkkinen, Mikko Rikkonen, Esko Malm, Juhani Peltonen ja Jaakko Rautalin, jotka ovat jälkimmäistä lukuun ottamatta Valkeakosken Hakan entisiä pelaajia. Yhdistyksen pitkäaikaisena puheenjohtajana toimi Rikkonen, joka nimettiin vuonna 2010 kunniapuheenjohtajaksi. Puheenjohtajana häntä ovat seuranneet Heikki Huoviala ja Ari Sirén. Museon kokoelmissa on peliasuja ja -varusteita, mitaleja, pokaaleja ja muistoesineitä Suomen yli 100-vuotisen jalkapallohistorian varrelta. Museo järjestää myös teemanäyttelyjä, kuten vuoden 2010 valmentajanäyttely, ja museossa on mahdollisuus tutustua vanhoihin otteluihin videoiden välityksellä. Museossa on neljä tilaa: Juuson sali, Pukukoppi, Näyttelyhuone ja Kirjasto. Museossa säilytetään suomalaisen jalkapalloilun kunniagallerian eli Hall of Famen aineistoa. Se kuuluu Suomen Palloliiton, Suomen Urheilumuseon ja jalkapallotoimittajien Pallo-Koplan ohella toimikuntaan, joka valitsee kunniagallerian jäsenet. == Lähteet == == Aiheesta muualla == * Museon sivusto * Museo Valkeakosken kaupungin sivustolla * Museo Suomen museoliiton sivustolla Jalkapallomuseo Museo Luokka:Valkeakosken museot
Dániel Kóger

Dániel Kóger (s. 10. marraskuuta 1989 Székesfehérvár) on unkarilainen jääkiekkoilija. Kóger oli 2000-luvun puolivälissä Unkarin maajoukkueen suurimpia lupauksia ja oli muun muassa vuoden 2007 alle 18-vuotiaiden 2. divisioonan MM-kilpailujen paras hyökkääjä. Kóger aloitti pääsarjauransa Alba Volán Székesfehérvárin riveissä kaudella 2006–2007. Hän ei ollut voittamassa Sapporossa vuoden 2008 1. divisioonan MM-kisoja, mutta edusti maataan vuoden 2009 MM-kilpailuissa sekä vuosien 2010, 2011, 2014, 2015, 2016, 2017, 2018 ja 2022 1. divisioonan kisoissa. ==Lähteet== * Luokka:Unkarilaiset jääkiekkoilijat Luokka:Vuonna 1989 syntyneet Luokka:Elävät henkilöt
Alternative Songs

Alternative Songs (aikaisemmin Modern Rock Tracks, Modern Rock ja Hot Modern Rock Tracks) on yhdysvaltalaisen Billboard-musiikkilehden julkaisema musiikin suosiota mittaava lista. Lista mittaa 40 soitetuinta kappaletta Modern Rock -tyyppisiltä radiokanavilta, joista suurin osa soittaa alternative rockia. 20\. kesäkuuta 2009 alkaen listaa on julkaistu nimellä Alternative Songs, kun Billboard yhdistyi Radio & Recordsin kanssa, jolla oli lähes samantyylinen lista. == Lähteet == == Aiheesta muualla == * Billboard.com Luokka:Billboardin musiikkilistat
Latvian venäläiset

Latvian venäläiset ovat Latviassa asuvia venäläisiä. Suurin osa venäläisistä on Latvian neuvostotasavallan aikana maahan muuttaneita tai heidän jälkeläisiään. Latviassa on kuitenkin myös historiallinen vanhauskoisten venäläisten vähemmistö ja heidän lisäkseen venäläisiä muutti alueelle kun Latvia oli vielä osa Venäjän keisarikuntaa. ==Historia== Ensimmäiset venäläiset nykyisen Latvian alueella olivat luultavasti Latgalen alueelle tulleita kauppiaita 1100-1200-luvuilla. Vanhauskoisia tuli Latviaan 1600-luvulla Venäjällä tapahtuneen vainon seurauksena. Laajamittaisempi muuttoliike syntyi kun Latvia päätyi Venäjälle Uudenkaupungin rauhan jälkeen vuonna 1721, jonka jälkeen alkoi varsinainen historiankirjoitus venäläisistä Latviassa. Muuttoliikettä vauhditti etenkin Riian teollistuminen 1800-luvun loppupuolella. 1880-luvulla Riiasta tuli jo koko Venäjänkin mittakaavassa merkittävä teollisuuskeskus. Venäläiset perustivat Riikaan etenkin tiilitehtaita, joita käytettiin kiihtyvässä rakennustoiminnassa. Yritykset toimivat tyypillisesti suhteessa vähän tuottavilla aloilla, eivätkä ne harjoittaneet juurikaan ulkomaankauppaa. Ensimmäiset tiedot venäläisten määrästä Latviassa ovat vuodelta 1897, jolloin maassa asui 171 000 venäläistä. Suurin osa heistä asui Latgalessa, jossa heitä oli 77 000\. Liivinmaalla heitä oli 68 000 ja Kuurinmaalla sekä Zemgalessa 26 000. Toisen maailmansodan jälkeen alkoi entistä suurempi muuttoaalto Latviaan, mikä johtui Riian teollistamisesta 1960-luvulla. Latviassa ja muualla Baltiassa palkkataso oli korkeampi kuin muissa Neuvostomaissa. Riikaan rakennettiin suuria lähiöitä työvoimavarastoiksi. Venäläisiä suosittiin esimerkiksi asuntojonoissa. Riian ohella paljon muuttajia tuli Väinänlinnan kaupunkiin, mutta myös muihin kaupunkeihin. Maalle muutti vain pieni osa. Maahanmuuton seurauksena latvialaiset alkoivat oppia venäjää, mutta venäläisille ei ollut kovin tavallista opetella latviaa. ==Nykypäivä== Maan virallinen kieli on latvia ja vain liivin kielellä on virallisen vähemmistökielen asema. Suuri osa Latvian venäläisistä, erityisesti nuorempi sukupolvi, osaa latvian kieltä. Venäläiset ovat Latvian vähemmistökansallisuuksista suurin ja venäjä on suurin vähemmistökieli. Noin 26% maan kaikista oppilaista käy koulua venäjä pääkielenään. Venäjän kielen opetusta antavia kouluja on 250 ja niitä on melkein kaikissa suurissa kaupungeissa. Useat televisio- ja radiokanavat lähettävät ohjelmaa venäjäksi. Venäläinen vähemmistö on syyttänyt toistuvasti Latviaa oikeuksiensa loukkaamisesta. Latviassa järjestettiin 18. helmikuuta 2012 kansanäänestys venäjän kielen virallistamisesta. Äänestysaktiivisuus nousi yli 70 prosentin, ja virallistamista kannatti noin 25 prosenttia äänestäneistä. ==Lähteet== Venäläiset, Latvia Luokka:Venäläisten diaspora
Rusonätä

Rusonätä (Minuartia rubella, syn. Sabulina rubella) on kohokkikasveihin kuuluva monivuotinen, pienikokoinen tunturikasvi. Suomessa rusonätä harvinainen Lapin kasvilaji ja se on luokitettu uhanalaiseksi.Ympäristöministeriö: Uhanalaiset putkilokasvit luonnonsuojeluasetuksessa Viitattu 6.3.2012. == Ulkonäkö ja koko == Mätästävä ja matalakasvuinen rusonätä kasvaa vain 3–8 cm korkeaksi. Varret ovat pystyjä ja ainakin latvasta nystykarvaisia. Vastakkain olevat, harmahtavanvihreät lehdet ovat ruodittomia, tasasoukan suikeita ja selvästi kolme- tai viisisuonisia. Kukkien nuput ovat pitkulaisia. Kukat ovat punertavia tai valkoisia. Verhiö ja teriö ovat viisilehtisiä. Kukkien verholehdet ovat suippoja, kolmisuonisia, terälehtiä pidempiä ja kotaa selvästi lyhyempiä. Terälehdet ovat lyhytkyntisiä, ehyt- tai lanttokärkisiä ja leveän puikeita tai vastapuikeita. Heteitä on 8–10, emiö on kolmilehtinen. Rusonätä kukkii Suomessa heinä-elokuussa. Hedelmä on kolmiliuskaisesti aukeava kota.Retkeilykasvio 1998, s. 103, 105. Rusonätä muistuttaa lähinnä sukulaislajiaan lapinnätää (M. biflora).Den virtuella floran: Rödnörel (myös levinneisyyskartat) Viitattu 6.3.2012. == Levinneisyys == Rusonätä on levinnyt laajalle alueelle pohjoisen pallonpuoliskon arktisille alueille. Levinneisyysalue ulottuu Norjan, Ruotsin ja Suomen tuntureilta itään läpi Venäjän arktisten alueiden ja edelleen Pohjois-Amerikan pohjoisosiin sekä Kalliovuorille. Lajia tavataan myös Grönlannissa, Islannissa ja Huippuvuorille. Suomessa rusonätää tavataan ainoastaan Enontekiöltä Kilpisjärven suurtuntureilta.Lampinen, R. & Lahti, T. 2011: Kasviatlas 2010: Rusonädän levinneisyys Suomessa Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 6.3.2012. Lajia tavataan muun muassa Saana-tunturilta.Väre 1997, s. 70. == Elinympäristö == Rusonätä on pohjoisten vuoristojen tundran kasvi. Suomessa se kasvaa tuntureiden kosteilla ja avoimilla liuskesorarinteillä ja kallionraoissa. Laji on kalkinvaatija.Retkeilykasvio 1998, s. 105. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Väre, Henry: Norjanarho. Teoksessa Uhanalaiset kasvimme. Toim. Ryttäri, Terhi & Kettunen, Taina . Suomen ympäristökeskus, Helsinki 1997, s. 70. === Viitteet === == Aiheesta muualla == *Kasviatlas 2020: Rusonädän levinneisyys Suomessa. *ITIS: Minuartia rubella *United States Department of Agriculture (USDA): Minuartia rubella *Flora of North America: Minuartia rubella Luokka:Nädät Luokka:Suomen vaarantuneet kasvit
Lymynokikana

Lymynokikana (Fulica rufifrons) on eteläamerikkalainen rantakana. Se elää mantereen eteläosassa Etelä-Perussa ja Kaakkois-Brasiliassa, sekä Chilen rannikolta itään Etelä-Paraguayhin, Koillis-Argentiinaan ja Uruguayhin, josta etelään Tulimaan pohjoisosaan ja Falklandsaarille saakka. Rudolph Amandus Philippi & Christian Ludwig Landbeck kuvailivat lajin holotyypin Chilestä vuonna 1861.IBC == Lähteet == Luokka:Nokikanat
Nine Lives Never Dies

__NOTOC__ Nine Lives Never Dies on helsinkiläisen Plastic Tearsin albumi, joka julkaistiin 23. syyskuuta 2009. == Kappaleet == Kaikki kappaleet kirjoittanut M. December, ellei toisin mainittu. # Everybody’s Bitch But Mine # Love Is For Losers # Tainted Memories # Sweet Summer Suicide # Subshocks # I Need Danger # Things That Are Bound to Die (säv. H. Dynamite & M.December) # Underworld Angels # London Rain (säv. M. Sonic & M.December) # You Destroy Me # Tokyo Rock # Shadows Dance for Me (säv. M. Sonic & M. December) # Beat Me Blue == Kokoonpano == * Miqu December – laulu * Marc Sonic – kitara * Artzi Lips – kitara * Hate Dynamite – bassokitara * Eco Xtasy – rummut == Arvostelut == * Imperiumi.net: Imperiumi.net: Levyarvio * Rumba: positiivinenRumba: Levyarvio == Lähteet == Luokka:Vuoden 2009 albumit Luokka:Plastic Tearsin albumit
Brimstone

Brimstone on MBDA:n kehittämä panssarintorjuntaohjus, joka voidaan laukaista niin ilma-, maa- kuin pinta-aluksista kohti paikallaan olevia tai nopeasti liikkuvia maa- ja pinta-kohteita. Ohjus suunniteltiin alun perin täyttämään Kuninkaallisten ilmavoimien (RAF) vaatimukset pitkän kantaman panssarintorjuntaohjuksesta, joka voitaisiin laukaista lentokoneesta vihollisen ilmatorjunnan kantaman ulkopuolelta. Vaatimukset määriteltiin brittien Persianlahden sodassa saamien kokemusten perusteella. Marconi Electronic Systems valittiin aseen toimittajaksi vuonna 1996. Tämän jälkeen yritys sulautettiin British Aerospaceen, jonka ohjustuotanto päätyi fuusioiden kautta BAE Systemsin tytäryhtiö MBDA:lle. Brimstone on ollut RAF:n käytössä vuodesta 2005 alkaen. Ohjuksen runko on peräisin AGM-114 Hellfire -ohjuksesta, mutta sen moottori, taistelukärki ja hakupää on omaa suunnittelua. Brimstone toimii niin kutsutulla ammu-ja-unohda -periaatteella. ==Tekniset tiedot== *Aselavetti: Tornado IDS -hävittäjäpommittaja/rynnäkkökone *Navigointi ja maaliinhakeutuminen: inertiasuunnistus ja tutka *Ohjauslaitteet: liikuteltavat ohjainpinnat *Moottori: kiinteän polttoaineen raketti *Taistelukärki: kaksivaiheinen onteloammus; reaktiivipanssarin laukaiseva ja tuhoava alkupanos ja panssarin läpäisevä suunnattuun räjähdysvaikutukseen perustuva ontelopanos *Sytytin: iskusytytin laukaisee räjähteen maaliin osuessaan == Lähteet == ==Aiheesta muualla== *MBDA Brimstone – valmistajan esittelysivu *army- technology.com – Brimstone Luokka:Panssarintorjuntaohjukset Luokka:Ilmasta maahan -ohjukset Luokka:MBDA
Röyhysara

Röyhysara (Carex appropinquata) on Euraasiassa tavattava kosteiden kasvupaikkojen sarakasvi. Suomessa laji on harvinaistunut ja se on nykyään luokiteltu uhanalaiseksi lajiksi.Ympäristöministeriö: Uhanalaiset putkilokasvit luonnonsuojeluasetuksessa Viitattu 2.9.2010. == Ulkonäkö ja koko == thumb|220px|vasen|Röyhysaran kukinto. Röyhysara on tiivismättäinen ja kasvaa 30–80 senttimetriä korkeaksi. Varsien tyvitupet ovat tumman- tai mustanruskeita ja ne hajoavat pitkiksi jouhimaisiksi säikeiksi. Harmahtavanvihreät lehdet ovat 2–3 millimetriä leveitä ja vartta lyhyempiä. Alaosastaan haarova monitähkäinen kukinto on 4–8 cm pitkä, tiheähkö ja liereä. Tähkät ovat osittain lyhytperäisiä ja pitkänomaisia. Tähkän kärki on hedekukkainen ja tyvi emikukkainen. Tähkäsuomut ovat punaruskeita, kapeakärkisiä ja leveälti kalvolaitaisia. Pullakot ovat 2–3 mm pitkiä, tummanruskeita, himmeitä ja selväsuonisia. Pullakon suuota on kapea ja reunoilta selvähampainen. Suomessa röyhysara kukkii kesä- heinäkuussa.Retkeilykasvio 1998, s. 548. Röyhysara muistuttaa lähdesaraa (Carex paniculata) ja voi myös risteytyä sen kanssa. == Levinneisyys == Röyhysaran levinneisyysalue ulottuu Ranskasta Pohjois-Italian kautta Romaniaan ja edelleen Keski-Venäjälle. Pohjois-Euroopassa levinneisyysalue ulottuu Fennoskandian pohjoisosiin asti. Lajia tavataan paikoitellen myös Kaukasuksen alueella ja Keski-Aasiassa.Den virtuella floran: Tagelstarr Viitattu 2.9.2010. Suomessa röyhysaraa on tavattu lähes koko maasta pohjoisinta Lappia lukuun ottamatta, mutta levinneisyysalue on hyvin rikkonainen. Laji on harvinaistunut, ja yleisin se lienee nykyisin Varsinais-Suomessa ja Lapissa.Lampinen, R. & Lahti, T. 2010: Kasviatlas 2009: Röyhysaran levinneisyys Suomessa Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 2.9.2010. Satakunnasta ja Etelä-Pohjanmaalta röyhysara on kadonnut.Uusitalo 2007, s, 58. == Elinympäristö == Röyhysara kasvaa kosteilla kasvupaikoilla, kuten letoilla, lettokorvissa, puronvarsilla ja lähteiden ympäristössä. Laji on kalkinvaatija. Röyhysara on harvinaistunut Suomessa rehevien soiden ojittamisen seurauksena. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Uusitalo, Anna: Kylien kaunokit, soiden sarat. Keski-Suomen uhanalaiset kasvit. Keski-Suomen ympäristökeskus, Jyväskylä 2007. === Viitteet === == Aiheesta muualla == * Suomen Lajitietokeskus: Röyhysara (Carex appropinquata) * Kasviatlas 2020: Röyhysaran (Carex appropinquata) levinneisyys Suomessa. * Pinkka – Lajintuntemuksen oppimisympäristö: Röyhysara (Carex appropinquata) Luokka:Sarat Luokka:Suomen vaarantuneet kasvit
Chop Suey!

”Chop Suey!” on System of a Downin singlenäkin julkaistu kappale. Se julkaistiin albumilla Toxicity. Kappaleesta tuli menestys: siitä tehtyä musiikkivideota esitettiin paljon, se menestyi listoilla ja yhtye sai siitä Grammy-ehdokkuudenhttp://allcharts.org/news/2002/01/26/00000022.htm. Kappaleen alkuperäinen nimi oli ”Suicide”, mutta se vaihdettiin. Kappaletta on kuunneltu yli miljardi kertaa Spotifyssä. == Sisältö == ;Chop Suey! (single) # # # # ;Chop Suey! (Australian kiertue-EP) # # # ;Chop Suey! (Britannia) :;UK CD1 # # # :;UK CD2 # # # # ;Chop Suey 7″ single # # == Lähteet == Luokka:Vuoden 2001 kappaleet Luokka:System of a Downin kappaleet
Synnöve

Synnöve () on naisen etunimi. Nimi on norjalainen mukaelma nimestä Sunniva, joka johtuu muinais­irlantilaisesta, auringon lahjaa tai päivän antia merkitsevästä nimestä Sunngifa.. Nimen on tehnyt tunnetuksi varsinkin Bjørnstjerne Bjørnsonin romaani Synnøve Solbakken (Synnöve Päivänkumpu) vuodelta 1857. Suomessa nimi Synnöve on vuoden 2019 loppuun mennessä annettu 1386 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Synnöven nimipäivä on 2. syyskuuta. == Tunnettuja Synnövejä == * Synnøve Eriksen, norjalainen kirjailija * Synnöve von Hausen-Saubert, suomalainen maataloustieteilijä ja mikrobiologi * Synnöve Ilmoni, suomenruotsalainen hengellinen kirjailija * Synnöve Isaksson, suomalainen näyttelijä * Synnøve Persen, norjansaamelainen runoilija ja kuvataiteilija * Synnøve Solemdal, norjalainen ampumahiihtäjä * Synnöve Stigman, suomalainen kirjailija == Kuvitteellisia Synnövejä == * Synnöve Päivänkumpu, Bjørnstjerne Bjørnsonin samannimisen romaanin päähenkilö ==Lähteet== Luokka:Etunimet
Arturo Merino Benítezin lentoasema

Kommodori Arturo Merino Benítezin kansainvälinen lentoasema on Chilen vilkkain lentoasema, joka sijaitsee Santiago de Chilen keskustan länsipuolella Pudahuelin kunnassa. Sinne lentävät lentoyhtiöt Aerolinea principal, AeroMéxico, Air France, American Airlines, LAN Airlines, LAN Perú. ==Lähteet== == Aiheesta muualla == Luokka:Etelä-Amerikan lentoasemat Luokka:Chilen rakennukset ja rakennelmat Luokka:Chilen liikenne
Beatrice Capra

Beatrice Capra (s. 6. huhtikuuta 1992 Baltimore, Maryland) on yhdysvaltalainen tennispelaaja. Parhaimmillaan hän on ollut WTA-maailmanlistalla sijalla 201 syyskuussa 2010. Hän on voittanut yhden ITF-turnauksen kaksinpelissä. Capra sai villin kortin ensimmäiseen Grand Slam -turnaukseensa, Yhdysvaltain avoimiin vuonna 2010. Ensimmäisellä kierroksella hän voitti Karolina Špremin luvuin 6–1, 6–3. Tämä oli hänen ensimmäinen voittonsa maailmanlistan top 100 -pelaajasta. Toisella kierroksella hän voitti 18:nneksi sijoitetun Aravane Rezaïn luvuin 7–5, 2–6, 6–3. Kolmannella kierroksella Capra hävisi Marija Šarapovalle murskaavasti 6–0, 6–0. == Lähteet == == Aiheesta muualla == * Luokka:Yhdysvaltalaiset tennispelaajat Luokka:Vuonna 1992 syntyneet Luokka:Elävät henkilöt
Mandy Minella

Mandy Minella (s. 22. marraskuuta 1985 Esch-sur-Alzette) on luxemburgilainen tennispelaaja. Parhaimmillaan hän on ollut kaksinpelissä naisten maailmanlistalla sijalla 65 marraskuussa 2012. Hän on voittanut urallaan kahdeksan ITF-turnausta kaksinpelissä ja kaksi WTA-turnausta nelinpelissä. Minella pääsi ensimmäistä kertaa Grand Slam -turnauksen pääsarjaan Yhdysvaltain avoimissa vuonna 2010. Ensimmäisellä kierroksella hän voitti Polona Hercogin luvuin 6–4, 7–5. Toisella kierroksella hän voitti maailmanlistan sijalla 34 olleen Tsvetana Pironkovan luvuin 6–4, 6–0. Kolmannella kierroksella Minella hävisi Venus Williamsille luvuin 2–6, 1–6. == Lähteet == == Aiheesta muualla == * Mandy Minellan kotisivut * Luokka:Luxemburgilaiset tennispelaajat Luokka:Vuonna 1985 syntyneet Luokka:Elävät henkilöt
155 Scylla

155 Scylla on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Palisa vuonna 1875. Pikkuplaneetta sai nimensä kreikkalaisen mytologian Skyllan mukaan. Löytämisensä jälkeen asteroidi kadotettiin monen vuosikymmenen ajaksi, kunnes se lopulta löytyi uudelleen. Scyllan läpimitta on noin 40 kilometriä ja se pyörähtää ympäri noin 7,96 tunnissa. ==Katso myös== *388 Charybdis ==Lähteet== *JPL Small-Body Database Browser: 155 Scylla * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit